Andecha Astur - Uiquipedia

# Andecha Astur

### De Uiquipedia

Asturina. Bandera nacionaliega asturiana que suel emplegar Andecha Astur

Andecha Astur (AA) ye un partíu políticu nacionalista y d'izquierdes d'Asturies.

## [editar] Hestoria

Esta organización política foi fundada en 1990. Dende aquella vien presentándose a les elleiciones asturianes anque nun tuvo representación na Xunta Xeneral del Principáu d'Asturies en nenguna llexislatura entovía. Nes ellecciones a conceyos vien xubiendo en candidatures convocatoria tres convocatoria.

Nel añu 2000 algamó una sentencia hestórica del Tribunal Constitucional tres ser denegaes les sos candidatures en Llingua Asturiana a les elleiciones estatales. La sentencia permitía a les organizaciones polítiques presentar les candidatures n'asturianu, drechu que se-y negare nel elleiciones de 1996 polo que nun participó nelles.

En 2004 presentóse a les ellecciones al Parlamentu Européu dientru de la coalición Europa de los Pueblos, que integraba formaciones nacionaliegues de dixebraos paises del Estáu, algamando un representante, Bernat Joan. David Rivas foi'l representante d'Andecha Astur na llista.

## [editar] Ideoloxía

Andecha Astur ye una organización política nacionalista d'izquierdes. Ente les sos bases ideolóxiques alcuéntrense:

- La rialidá nacional Asturiana: Asturies ye una unidá xeográfica, hestórica, social, cultural y llingüistica que la conforma comu país estremáu: ello ye una nación.
- El drechu d'autodetermín. Andecha defende l'exerciciu del drechu que tien el Pueblu Asturianu a autogobernase, decidiendo por sigo mesmu'l so modelu económicu, cultural, social, políticu y llingüísticu y a encadarmar comu-y pete les sos rellaciones colos pueblos y estaos que lu arrodien.
- Poder políticu pa la recostruición nacional. La Soberanía y l'Autodetermín del Pueblu Asturianu y les instituciones qu'ésti encadarme pasen por recuperar la capacidá y el poder políticu afayaizu pa garantizar la reconstruición económica, cultural, política, social, llingüística ya hestórica d'Asturies.
- L'Asturianu: Llingua Nacional d'Asturies, la seña cimera de la identidá coleutiva. La oficialidá de la Llingua Asturiana ye por tanto vindicación d'Andecha Astur.
- Pola clas trabayadora. P'Andecha Astur la inxusta realidá na que s'atopa la sociedá asturiana fai necesario l'algame d'un sistema social más xustu y llibre onde'l Pueblu Trabayador protagonice una fonda tresformación p'algamar una sociedá socialista, igualitaria, non sesista, desmilitarizada, ecolóxica y con especial pricuru haza los seutores qu'anguañu s'atopen marxinaos o amenorgaos.
- La democracia participativa tamién ye un enfotu de esta orgnización política. Democracia participativa que garantice'l respetu, l'encadarmamientu y potenciación de les estremaes manifestaciones de la voluntá popular.
- Ecoloxistes .La defensa del mediu ambiente ye un puntu basicu p'Andecha Astur ya qu'elpueblu que llucha pola so identidá tien de pescanciar y asumir la defensa de la tierra cola que s'identifica.

## [editar] Resultaos Ellectorales

### [editar] Parlamentu Europeu

#### [editar] Xunu 2004

- Europa de los pueblos 1.677 0,38% (Asturies)
- Europa de los pueblos 380.709 2,45% (Total Estatal)

1 eurodiputáu

#### [editar] Xunu 2000

- AA - 1.467 0,24 (Asturies)
- AA - 7.319 0,04 (Total Estáu)

### [editar] Congresu de los Diputaos

#### [editar] Xunu 2004

AA - 1.942 0.01 %

#### [editar] Xunu 2000

AA - 2.036 0.01 %

### [editar] Senáu

#### [editar] Marzu 2004

- Llucía Fernández Marquez 3.059 votos
- Xicu Xabel Fernandi Güerta 2.404 votos
- María Sandra Santos García 2.202 votos

#### [editar] Marzu 2000

- Ana Fernández Marques 3.549 votos
- David Manuel Rivas Infante 2.397 votos
- Ezequiel Sánchez Díaz 1.877 votos

### [editar] Elleiciones de Conceyu

#### [editar] Añu 2003

4.250 votos, el 0,7%, algamó 2 conceyales.

#### [editar] Añu 1999

2.647 votos, el 0,43%, algamó 1 conceyal

## [editar] Representación institucional

### [editar] Parlamentu Européu

En 2004 presentóse a les ellecciones al Parlamentu Européu dientru de la coalición Europa de los Pueblos, que integraba xunto a otres formaciones nacionalistes y rexonalistes (ERC, CHA, EA, PSA, CNC).

Europa de los Pueblos algamó un Eurodiputáu: Bernat Joan i Marí.

### [editar] Xunta Xeneral

Andecha Astur entovía nun algamó representación na Xunta

### [editar] Conceyos

Anguaño Andecha Astur cuenta con dos conceyales, Violeta Santapaz nel conceyu Riosa y Santiago Artime nel conceyu Carreño.

### [editar] Parroquies

Paulo Arboleya ye alcalde pedaniu de la collación de Granda (Sieru).

## [editar] Mocedá

La organización politica de mocedá d'Andecha Astur ye Darréu -mocedá nacionaliego- dende l'añu 2004. De 1999 fasta 2004 furruló Andecha Mocedá tres un procesu de tresformación tras la desaparición d'AM encadarmóse Darréu.

## [editar] Enllaces esternos

### [editar] Páxines oficiales

- Páxina oficial d'Andecha Astur
- Páxina oficial de Darréu

### [editar] Sentencia hestórica del Tribunal Constitucional

-Xurisprudencia Constitucional (en castellán):

- STC 27/1996, de 15 de febrero (Caso "Andecha Astur 1")
- STC 48/2000, de 24 de febrero (Caso "Andecha Astur 2")

### [editar] Fontes resultaos ellectorales

- Ministeriu del Interior (en castellán)

Retrieved from "http://ast.wikipedia.org../../../a/n/d/Andecha_Astur_4186.html"

Categoríes: Nacionalismu asturianu | Partíos políticos d'Asturies

##### Views

- Artículu
- Discusión
- Revisión actual

##### Buscar

##### Otres llingües

- Català
- English
- Español
- Euskara
- Galego